ATSAKYMAI Į TIEKĖJŲ PAKLAUSIMUS DĖL PAVIEŠINTŲ TECHNINIŲ SPECIFIKACIJŲ PROJEKTO
1 Tiekėjo Klausdimai:

1. Prašome paaiškinti, kodėl neperkamos projekto vykdymo priežiūros paslaugos?

Atsakymas. Lietuvos Respublikos aplinkos ministro 2016 m. gruodžio 2 d. įsakymas Nr. D1-848 „Dėl Statybos techninio reglamento STR 1.06.01:2016 „Statybos darbai. Statinio statybos priežiūra“ patvirtinimo“ (TAR, 2016-12-05, Nr. 2016-28228) 77 p.: Statinio projektuotojas (statinio projektuotojo pavedimu statinio projekto rengėjas) atlieka statinio projekto vykdymo priežiūrą (statybos metu) pagal statytojo (užsakovo) ir statinio projektuotojo pasirašytą statinio projekto vykdymo priežiūros sutartį. Kai statinio projektas rengiamas dviem etapais, o techninį darbo projektą parengė kitas, projektinių pasiūlymų nerengęs projektuotojas, statinio projekto vykdymo priežiūrą (statybos metu) atlieka techninį darbo projektą parengęs statinio projektuotojas.
2. Terminai yra nepakankami, prašome numatyti mažiausiai 9 mėn. PP parengimui ir derinimui, 3 mėn. SLD gavimui. Bendrai 12 mėn.

Atsakymas. Mūsų vertinimu numatyti terminai yra pakankami paslaugoms atlikti. Atkreipiame dėmesį, kad reikia parengti tik projektinius pasiūlymus ir gauti statybą leidžiantį dokumentą. 
3. Prašome pirkimo metu paviešinti numatytą biudžetą.

Atsakymas. Šiam pirkimui suplanuotos lėšos nebus viešinamos.
2 tiekėjo pasiūlymai:
1. Projektavimo darbų išskaidymas – Mūsų nuomone, aukštos įtampos linijos projektavimo darbai  turėtų būti perkami atskiru pirkimu, kadangi tai yra kitokio pobūdžio projektavimo paslaugos, taip  pat reikia atskiro projekto vadovo suvaldyti projektą ir susijusias rizikas, todėl tiekėjų dalyvaujančių pirkime projektavimo paslaugų kainą yra didesnė. 
Atsakymas į pasiūlymą. Atsižvelgiant į tai, kad nauja 110 kV linija bus įrengiama naujai formuojamoje teritorijoje o perėjimas per Kuršių marias be tranšėjų būdų (arba kitų projektuotojo pasiūlytu pigesniu būdu)  bus vykdomas iš naujai suformuotos teritorijos pro naujai projektuojamas konstrukcijas, kurios šiai dienai nėra žinomos, mūsų vertinimu nėra įmanoma įgyvendinti jūsų prašymo, todėl projektavimo apimtis nebus keičiama
2. Pasiūlymas techninei užduočiai – Mūsų nuomone, tiekėjas turėtų suprojektuoti, Pietinės Uosto dalies statybą etapais, kuris taip pat leistu numatyti teritorijos įveiklinimą etapais. Tai leistu supaprastinti darbus, kadangi statybą leidžiančių dokumentų gavimas taip pat galėtų vykti etapais, o tai korealiuoja su bendra pasiūlymo kaina. 

Atsakymas. 2025-02-15 projektavimo užduoties Nr. T-15 7.1.11 p. , 7.1.12p, numato projektuotojui  pareiga numatyti galimus sprendinius tokius, kad kaip įmanoma anksčiau būtų galima pradėti ir užbaigti objekto statybos darbus ir, jeigu reikia, numatant statybos etapus, taip pat   numatyti galimus statybos etapus laivybos kanalo gilinimo darbams, teritorijai formuoti ir, jeigu reikia, kt. darbams.
